Общинска избирателна комисия Аврен

**РЕШЕНИЕ**

**№ 156-МИ**

**Аврен, 07.09.2022 г.**

ОТНОСНО: Предсрочно прекратяване на пълномощията на Ангел Ивайлов Ангелов, в качеството му на общински съветник от листата на Движение за права и свободи – ДПС в Общински съвет – Аврен.

С писма постъпили в Общинска избирателна комисия /ОИК/ - Аврен от председателя на Общински съвет – Аврен, с които уведомяват ОИК - Аврен, че Ангел Ивайлов Ангелов– общински съветник при Общински съвет - Аврен, област Варна от листата на Движение за права и свободи – ДПС през 2022 г. е отсъствал от следните шест заседания на Общински съвет - Аврен: извънредно заседание № 10 от 23.03.2022 г.; редовно заседание № 26 от 30.03.2022 г.; редовно заседание № 29 от 17.06.2022 г.; извънредно заседание № 11 от 05.07.2022 г.; извънредно заседание № 12 от 18.08.2022 г. и редовно заседание № 32 от 31.08.2022 г., за които не е уведомявал писмено председателя на ОбС Аврен (основание чл. 30, ал. 4, т. 5 от Закона за местното самоуправление и местна администрация /ЗМСМА/). Към приложените писма от Председателя на Общински съвет – Аврен са приложени присъствени списъци от заседания на Общински съвет – Аврен, в които липсват подписи на Ангел Ивайлов Ангелов. Представени са и доказателства за уведомяването му за дните за провеждане на заседанията.

На основание чл. 30, ал. 6 от Закона за местното самоуправление и местната администрация /ЗМСМА/ и след прието Решение № 155-МИ/02.09.2022 г. на ОИК- Аврен е връчено лично писмено уведомление на Ангел Ивайлов Ангелов с изх. № 35 от 02.09.2022 год. на Общинска избирателна комисия – Аврен. При връчването на уведомлението на общинският съветник са му предоставени за запознаване със съдържанието на писмата предоставени на ОИК- Аврен от председателя на Общински съвет – Аврен, ведно с приложените към тях документи, удостоверяващи обстоятелства по чл. 30, ал. 4, т. 5 от ЗМСМА, като му се предостави възможност да направи писменно възражение пред ОИК - Аврен в тридневен срок от уведомяването му.

Уведомлението е получено лично от Ангел Ивайлов Ангелов на 02.09.2022 год., при спазване на изикванията на Решение № 1134-МИ/14.04.2022 г. на ЦИК.

С вх. № 168 от 05.09.2022 год. на Общинска избирателна комисия- Аврен е постъпило писмо от Ангел Ивайлов Ангелов, с което предоставя доказателства за отсъствието си за няколко от заседанията на Общински съвет – Аврен с приложените документи към него. Писмото е разгледано от членовете на ОИК – Аврен в законоустановеният срок, която единодушно счита, че същите не следва да бъдат приети, като доказателства за отсъствията на общинският съветник от проведените заседания на Общински съвет – Аврен подробно описани в писмо с вх. № 166 от 01.09.2022 год. на ОИК – Аврен от председателя на Общински съвет – Аврен, поради това, че липсват надлежни писмени доказателства, от които да е видно, че Ангел Ивайлов Ангелов надлежно е уведомявал писмено Председателя на Общински съвет – Аврен за неприсъствието си и без да е предоставил пред него писмени доказателства, от които да са видни уважителни причини за това.

Ясни и категорични са задълженията вменени на общинския съветник Анген Ангелов съгласно ЗМСМА и Правилника за организанията и дейността на Общински съвет – Аврен, а именно да уведомява писмено Председателя на Общински съвет – Аврен за неприсъствието си от заседание, като на основание чл. 30, ал. 4, т. 5 от Закона за местното самоуправление и местната администрация във връзка с чл. 16, ал. 1, т. 5 от Правилник за организацията и дейността на Общински съвет – Аврен общинският съветник Ангел Ивайлов Ангелов не е спазвал императивните си задължения да уведомява писмено преди всяко едно от проведните заседания председателя на Общинския съвет – Аврен за неучастието си в заседания на съвета по уважителни причини - служебна ангажираност, отсъствия от страната, заболяване и др. и не е предоставял за всяко от тях писмени доказателства.

Във връзка с горепосоченото на основание чл. 30, ал. 6 от ЗМСМА,   чл. 87, ал. 1, т.1 и т. 24 и чл. 458, ал. 1 от Изборния кодекс, Общинска избирателна комисия – Аврен

**Р Е Ш И:**

1. Прекратява предсрочно пълномощията на Ангел Ивайлов Ангелов, в качеството му на общински съветник от листата на Движение за права и свободи – ДПС в Общински съвет – Аврен и анулира издаденото му Удостоверение № 14/05.11.2019 г. му за избран общински съветник.
2. Обявява за избран за общински съветник следващия в листата на Движение за права и свободи – ДПС – Шабан Алиев Насуфов за общински съветник в Общински съвет – Аврен и издава Удостоверение за избран общински съветник в полза на Шабан Алиев Насуфов.

Копие от настоящото решение да се изпрати за сведения на председателя на Общински съвет – Аврен и на ЦИК.

Решението подлежи на оспорване по реда на чл.459 от ИК във връзка с чл.30, ал.8 от ЗМСМА пред Административен съд – Варна в 7 дневен срок от обявяването му на интернет страницата на ОИК- Аврен и на таблото в информационния център на Общинска администрация – Аврен.

Председател :

/Снежана Мирова/

Секретар :

/Юлия Илиева/